पाठ 5
बरे करण्याचे दैवी सामर्थ्य
शिक्षक मार्गदर्शिका  ·  पाहा, ऐका आणि जगा – पुस्तक 8: पवित्र आत्म्याची कृत्ये
	उद्देश
	प्रभू येशूने पेत्राद्वारे एका पांगळ्या माणसाला बरे केले हे मुलांना शिकवणे.

	शास्त्रवाचन
	प्रेषितांची कृत्ये 3:1-16

	पाठांतर वचन
	प्रेषितांची कृत्ये 3:6
“सोने-चांदी माझ्याजवळ नाही, पण जे माझ्याजवळ आहे ते मी तुला देतो. नासरेथकर येशू ख्रिस्ताच्या नावाने, चाल.”



पाठाचे सादरीकरण
सुरुवात
पाठापूर्वी एका मुलाला भिकाऱ्याची भूमिका करण्यासाठी तयार करा किंवा स्वतः भिकारी असल्याचे नाटक करा. ही व्यक्ती काय करत आहे? तो भीक का मागत असावा असे तुम्हांला वाटते? संभाव्य उत्तरे: तो पांगळा असेल किंवा कामासाठी खूप आजारी असेल.
पाठातील मुख्य मुद्दे
ही एक अतिशय नाट्यमय गोष्ट आहे. बायबलमधला भाग अनेक वेळा वाचा म्हणजे तो तुम्हांला नीट माहीत होईल आणि मग गोष्ट आपल्या शब्दांत सांगा.
	1.पेत्र आणि योहान हे येशू पृथ्वीवर होता तेव्हाचे त्याचे दोन शिष्य होते आणि ते पहिल्या ख्रिस्ती मंडळीचे पुढारी होते. ते दररोज दुपारी तीन वाजता प्रार्थना करण्यासाठी मंदिरात जात (3:1).
	2.दारात त्यांना एक भिकारी भेटला. त्या माणसाचे आणि त्याला काय झाले होते याचे वर्णन करा (3:2-3).
	3.पेत्र आणि योहान थांबले आणि त्यांनी त्याच्याकडे पाहिले (3:4-5).
	4.पेत्र त्या भिकाऱ्याशी बोलला (3:6).
	5.तो माणूस उभा राहिला. तो बरा झाला होता (3:7)! चित्र 5 दाखवा. तो उड्या मारत देवाची स्तुती करत मंदिरात गेला. सर्वांना आश्चर्य वाटले (3:8-10).
	6.पेत्राने लोकांना सांगितले की जिवंत प्रभू येशूच्या सामर्थ्यावरील विश्वासामुळे तो भिकारी बरा झाला (3:15-16).
कृती
ही गोष्ट अभिनय करण्यासाठी अतिशय योग्य आहे. संपूर्ण वर्गाचे तीन-तीनचे गट करा. गटातील एकाने भिकारी, दुसऱ्याने योहान आणि तिसऱ्याने पेत्र व्हावे, ज्याने पाठांतर वचन म्हणायचे आहे. मग त्यांनी भूमिका बदलाव्यात म्हणजे शेवटी प्रत्येक मुलाने आजचे पाठांतर वचन म्हटलेले असेल.

